Igaüks otsib armastust.
Nad on meeleheitlikud selle järele.
Meie peame näitama neile armastust.
Tutvustama neid Armastusega, kelleks on Jeesus.
Jeesus,
sest Temas peitub tõeline ärkamine.
Armastus on kõik, mida nad vajavad.
Igavene armastus.
Tõuse, mine ja näita neile armastust.
Armastust, mis äratab.
Üleloomulikku armastust.
Jeesus on armastus.
PATRICIA KING - IGAVENE ARMASTUS
Tere kõigile!
Mul on hea meel, et oled täna minuga,
Võtame seda kui üks-ühele treeningsessiooni.
Ma olen ametlikult ka coach ehk juhendaja
ja mulle täiega meeldib
aidata inimestel saavutada oma eesmärke.
Olen praktika käigus leidnud, et inimeste suurimaks igatsuseks
ei ole mitte täitunud soovid äri alal või suhetes,
vaid hoopis vaimuliku arengu kogemine.
Seetõttu olen koostanud kursuse jagu materjale
teemal: "Teekond vaimuliku kasvuni"
ja tahan jagada osasid neid mõtteid teiegagi täna.
Prohvetlikus mõttes on Jumal praegu tegemas midagi,
mis on täiega imeline
ja me saame eesolevatel aegadel nägema
totaalseid muutusi taeva ja maa vahel.
Me saame nägema, kuidas Jumala meel ja süda
võtavad maa peal kuju Tema laste kaudu.
Me saame nägema üleloomulikke asju,
võtmas maa peal kuju Tema laste kaudu.
Me loeme Piiblist,
kuidas Iisraeli lapsed ekslesid kõrbes, olles põgenenud Egiptusest.
Nad olid seal kõrbes koos oma Jumalaga,
taevas oli nende üle valla ja nad said sealt toiduks mannat.
Kõik, mida nad vajasid, tuli otse Jumalalt
ja nad kogesid Tema headust kõikjal, kus nad olid.
Kuid nad ei taibanud seda,
mida Jumal oleks võinud teha nende läbi, oleks nad vaid uskunud.
Praeguste lõpuaegade kohta aga, mil' Püha Vaim on välja valatud,
ütleb Piibel,
et selle aja au on suurem, kui möödunud aegade oma.
Sinu aeg lõpuaegadel saab olema imelisem,
kui kõik see, mis sinuga varasemalt juhtunud on.
Nii et mul on hea meel, et võin jagada neid printsiipe sinuga.
Kui soovid, võta ka oma Piibel ja märkmik ligi,
või tee märkmeid otse oma arvutisse.
Sest ma tahan jagada sinuga teatud elumuutvaid mõtteid,
mis aitavad sul suuresti kasvada ka Jumalas.
Kogen praegu, kuidas keegi vaatajaist on mõelnud:
"Olen omadega täiega puntras!
Ma nii väga tahaks kogeda kasvu vaimuasjades,
kuid ma ei tea, kuidas liikuda sammu võrra edasi."
Seetõttu olengi täna siin, et anda sulle teatud nippe;
ka selleks, et võiksid võtta vastu Püha Vaimu väe, valguse ja ilmutuse,
mis kõik aitavad sind selles.
Esimene mõte, mille tahan esile tuua,
on seotud ühe imeväikese sõnaga,
milleks on "koos".
See võib tunduda tähtsusetuna ja sa võid mõelda,
et mis värk selle sõnaga "koos" siis on?
Kuid ma tahan rääkida Jumalaga koos käimisest,
sest see on see, mis toob ka kasvu su ellu.
Mõistmine, et mida iganes sa ka ei teeks -
käid sa siis šoppamas, valmistad õhtusööki, käid tööl
või parandad auto mootorit - mida iganes!
See tingib arengut ja kasvu,
kui tead, et mida iganes sa teed, sa võid teha seda koos Jumalaga.
Aadam ja Eeva mõistsid seda väga hästi.
1Moosese 1-3 ptk's me näeme,
et Jumal ei loonud ainuüksi maailma ja Aadamat-Eevat,
vaid Ta ka suhtles nendega
ja käis nendega Eedeni aias ringi.
Seega, kõik mida Aadam-Eeva enne pattu langemist tegid,
oli tehtud koos Jumalaga.
Kuid peale pattu langemist kogesid nad kui läbilõigatust Temast.
Võti Jumala aus ja täiuses elamiseks
peitus Temaga koos olemises kõiges, mida nad tegid.
Nad arutlesid koos Temaga, mõtlesid asju läbi koos Temaga,
elasid oma elu koos Temaga.
Nõnda tahab Jumal kutsuda sindki elama oma elu koos Temaga,
tehes seda kõiges ja kõikjal.
Ära jäta Teda millestki välja!
Sõnaraamat ütleb sõna "koos" kohta järgmist:
"Koos olema". Olema koos Jumalaga.
"Lähedal olema". Olema Jumala lähedal.
"Suhtes või samas paigas olema".
Jumal on sinuga ühes ja samas kohas kogu aeg.
Ainuüksi selle mõistmine
võib anda su vaimsele kasvule hoogu juurde.
Piiblis oli Eenok,
kelle kohta 1Moosese 5:24 on öeldud: "Eenok kõndis koos Jumalaga."
kuidas vahetada maine reaalsus Jumala aulise reaalsuse vastu,
peitus selles, et ta lihtsalt käis ja elas koos Jumalaga.
Piibel ütleb,
et ta kõndis koos Jumalaga lausa sellisel tasemel,
et Jumal võttis ta lihtsalt ära.
Mulle meeldib vend Lawrence'i lugu, kes harjutas Jumala ligiolus olemist.
Selle kohta on ka omaette raamat kirjutatud.
Ta lihtsalt distsiplineeris end mõtlema Jumala peale
ja tegema asju koos Temaga.
Ta oli kloostris mungaks ja tal oli ka palju igapäeva toimetusi,
kuid mida iganes ta ka ei teinud - pesi nõusid või põrandaid,
keskendus ta teadlikult Jumalale
ja sellele, et ta teeb seda kõike koos Jumalaga.
Jumal oli koos temaga.
Tänu taolisele keskendumisele ümbritses teda tohutu Jumala ligiolu,
nii et inimesed eripaikadest tulid seda vaatama.
Jumala ligiolu oli lihtsalt nii võimas, kui ta näiteks nõusid pesi,
sest ta oli nii keskendunud tegemaks seda koos Jumalaga.
Nii keskendunud elama, käima ja rääkima koos Jumalaga,
et see lõi ühe aulise sfääri,
millest ka teised võisid suures aukartuses osa saada.
Ka sina võid oma elus vaimses mõttes kasvada
ja seda kõike kogeda.
Usun, et tuleb aeg,
kus me oleme nii ühendatud Jumalaga,
kuna me elame koos Temaga.
Ja jõud, mis meil on, pole enam inimlik jõud,
vaid meil on üleloomulik energia
teha asju, milleks Ta meid on kutsunud.
Meil pole tarvis isegi süüa enam,
sest ütle ju Piibelgi, et: "Inimene ei ela üksipäinis leivast,
vaid igast sõnast, mis lähtub Jumala suust."
Nii et me võime elada Jumala poolt öeldust.
Ma ei väida nüüd seda,
et peaksite lõpetama igasuguse söömise
ja hakkama paastuma.
Ütlen vaid, et kord tuleb aeg,
kus me oleme nii ühendatud Jumalaga
ja käime kõikjal koos Temaga,
et me ei vaja midagi maist, sest me elame Jumala sfääris.
Ma näen seda kõike vaimus.
Näen, kuidas hingame Tema hingeõhku
ja saame kõik vajaliku Temalt.
Näen, et kütame kõige täiega, kuna käime koos Temaga
ja Tema energia täidab meid.
See on see, mis saab neil aegadel sündima.
Tänapäeva mängufilmides on palju üleloomulike võimetega tegelasi,
keda kutsutakse superkangelasteks.
Usun, et see on kui ettevalmistusaeg me jaoks.
Jah, filmide näol on tegu maise meelelahutusega,
kuid nende vahel annab tõmmata ka paralleele.
Jumal valab oma Vaimu kõige liha üle.
Mitte vaid kristlaste üle, aga ka päästmatute üle,
tuues ühe õhutuse, äratundmise ja sideme selles osas,
mida Jumal on tegemas.
Nii et tuleb päev, kus me hakkame liikuma
üleloomulikus sfääris üleloomuliku väe ja võimetega.
Miks? Sest me käime koos Jumalaga, nagu Eenok seda tegi.
Seal piiblisalmis, mida just äsja lugesin,
on heebreakeelne sõna "koos" pisut erinev definitsioonist,
mida teiega alguses jagasin.
Heebrea keeles tähendab see seda, et Eenok litsus Jumala ligi.
St minema millegi juurde, liikuma millegi poole,
käima, edasi minema, liikuma, kinni haarama, kinni püüdma.
Nagu see veritõbine naine Piiblis, kes pressis läbi
ja haaras kinni Jeesuse kuuepalistust.
Ta pidi suruma läbi takistustest, mis talle vastu seisid.
Nii et kui on öeldud, et Eenok käis koos Jumalaga,
siis see tähendab seda,
et ta murdis läbi kõigist häirivatest teguritest ja vastuseisust;
kõigest sellest, mis ta meeltes oli vastuolus Jumala mõtetega.
Ta litsus läbi ja hoidis Jumala ligi.
Usun, et Jumala võidmine ja au on just praegu tulemas su üle,
suruda läbi ja litsuda Jumala ligi, sest see on su igatsus.
Sul on see igatsus käia koos Temaga ja olla Tema ligi;
kasvada vaimulikus mõttes.
Nii et Jumal kutsub sind ja annab sulle armu pressida läbi.
Ehk siis vaatame veelkord seda definitsiooni:
Eenok läks Jumala juurde, ta liikus Jumala poole,
ta käis ja läks edasi koos Jumalaga, ta haaras kinni Jumalast,
See on nagu see Jaakobi lugu, kus ta maadles öö läbi ingliga,
öeldes: "Ma ei lase enne lahti, kuni ma ei saa seda õnnistust!"
Nii et ta litsus läbi ja haaras sellest kinni,
kuni lõpuks sai oma õnnistuse.
Ta litsus Jumala ligi nii nagu Eenok seda tegi.
See on üks sinu vaimuliku arengu võtmeid.
Jagan hiljem ka teisi võtmeid sinuga,
kuid see siin on äärmiselt oluline.
Kogen, kuidas üks tuluke süttib su meeltes põlema
ja Jumala arm tuleb su üle,
kes litsus päevast-päeva tundide viisi Jumala ligi
ja Jumal võidis teda selle eest imelisel moel
erinevate Taeva andide, aroomi ja väega.
Ta lihtsalt liikus koos Jumalaga
ja imed ning tunnustähed järgisid teda ülemaailmselt.
Taevased imed tulid tema kaudu maa peal esile.
Ja vaid seetõttu, et ta lihtsalt käis koos Jumalaga!
Tal polnud mingit mega haridust ega loomupäraseid oskusi,
kuid ta käis koos Jumalaga.
Ka üks mu teine sõber litsus päevade ja tundide viisi Jumala ligi,
öeldes: "Ma pean nägema Tema palet,
ma pean nägema Tema palet!"
Ja olles päevade kaupa litsunud Jumala ligi,
nägi ta mingi hetk Jeesuse palet, mis säras nagu päike.
Seda kõike vaid tänu sellele, et ta litsus Jumala ligi.
Matteuse 1:23 räägib Jeesusest, kes on Jumal meiega.
Tema nimi Immaanuel tähendab "Jumal meiega".
Kui sa usud, et Jeesus on oma Vaimu läbi sinuga,
äratab see su taas ellu ja annab hoogu su vaimsele kasvule.
Ka kasvule Jumalas.
Sest küsimus pole vaid lähedases suhtes Temaga,
vaid ka selles, mis voolab sinust välja tänu Tema ligiolus olemisele.
See on see, mida tähendab Jumalaga koos käimine.
Nagu öeldud, mul on üks kursus, mille pealkiri eesti keeles oleks:
"Teekond vaimuliku kasvuni"
Mu igatsus on, et võiksid kogeda Jumalas kõike,
mida igatsed.
Seetõttu paningi kokku sellise kursuse.
Just teie jaoks, kes te igatsete kasvada Jumalas
ja saada välja ühest surnud punktist,
et liikuda edasi kõrgematele tasemetele.
Seetõttu istun ka siin elutoa sarnases stuudios,
et anda edasi asju otse oma südamest sinu südamesse.
See on praegu kui isiklik nõustamissessioon sulle.
Sest ma tõesti tahan, et saaksid osa sellest.
Ma tahan näha sind kasvamas.
Kasvamas nii Jumalas, kui suhtes Temaga.
Aga kasvamas ka imelistes, üleloomulikes kogemustes,
kus Jumal voolab sinu läbi.
Sa võid leida põhjalikumat infot minu koduleheküljelt, mis on ekraanil,
et saada teada, kuidas arendada oma usuelu.
Ilmalikus sfääris tuleb taoliste kursuste eest maksta
vahel tuhandeid dollareid.
Kuid me tahame õnnistada sellega Kristuse ihu,
nii et sulle oleks need materjalid mõistliku hinnaga kättesaadavad.
Ma nii väga tahan, et kasvaksid vaimulikult!
Me võtame nüüd väikese pausi,
kuid peale seda jagan sulle võtmeid,
kuidas kasvada ja areneda oma vaimulikus elus
ning oma suhtes Jumalaga.
Kas tahaksid areneda oma suhtes Jumalaga?
Patricia King jagab oma aastate pikkust tarkust ja kogemust
sellest, kuidas arendada oma usuelu.
Täpsema tellimisinfo saamiseks külasta Patricia kodulehte
Tänu meie partneritele...
Saadame välja meeskondi
nende juurde, kes kaotsi läinud ja haiget saanud
Kõigi rahvaste seas kogu maailmas
Tuues valgust pimedusse
See on see, mida ka sina teed, kui hakkad meie partneriks.
Saa meie partneriks juba täna! Täpsem info meie kodulehelt.
Tahan anda sulle mõned olulised võtmed,
mis arendavad su vaimset kasvu
ja ka kasvu Jumalas.
Esimene võti: sinu privaataeg Jumalaga
Matteuse 6:21 on öeldud:
"Sest kus su aare on, seal on ka su süda."
Seega su privaataeg Jumalaga on kui üks eraldatud aeg,
kus sa lülid oma südame ja meeled kõigest muust välja
ja võtad lihtsalt aega, et otsida Jumalat;
et kogeda Teda ja Tema ligiolu.
Avades Talle oma südame ja väljendades oma igatsusi.
Need privaatajad Jumalaga on äärmiselt olulised.
Johannese 15 ptk's on öeldud,
et kui meie jääme Temasse ja Tema ning Ta sõnad meisse,
siis võime paluda, mida iganes ja see sünnib meile.
Jumalasse jäämise koht on see, kus me kanname ka vilja.
Sest ilma Temasse jäämiseta ei saa me ka mingit vilja kanda.
Mäletan, kuidas mul oli enne Oral Robertsi surma
eesõigus olla koos temaga.
Ta esitas isikliku kutse erinevatele jumalasulastele,
et nad tuleks ja veedaks aega koos temaga.
Me läksime ta koju.
Ta oli juba vana mees ega saanud enam väljas käia,
kuid ta tahtis jätkata oma teenimistööd,
nii et ta kutsus inimesi enda juurde.
Ja mul oli ka eesõigus saada see kutse.
Ta ütles, et võime küsida ta käest ükskõik, mida ja ta püüab vastata.
Nii et mu küsimus oli:
"Dr.Roberts, kõige selle valguses, mida olete teinud -
teleevangelism, imede teenistus, teenimistöö med.vallas ja palju muud -
kuidas te kõige selle keskel vastu peate
ja samas omate veel elavat ja täisväärtuslikku aega Jumalaga?"
Ta vastas: "Oo, see on lihtne!
Ma kutsun seda oma pühaks ajaks oma pühas paigas.
Olen distsiplineerinud end võtma iga päev aega Jumalale,
olles teinud seda kogu oma elu.
Ma lähen oma tuppa ja panen ukse kinni.
Ja niipea, kui see uks on sulgunud, olen ma koos Jumalaga!
Mu naine ja lapsed teavad, et olen koos Jumalaga
ja kellelgi pole luba mind sel ajal segada."
Ta ütles, et ta ei vastanud sel ajal ühelegi telefonikõnele
ja isegi, kui Ameerika president ise oleks sel ajal ta ukse taga koputanud,
oleks ta pidanud ootama,
kuni Robertsi püha aeg pühas paigas läbi saab.
Ta ütles: "Ma uskusin, et Jumal on tähtsam,
kui keegi või miski muu siin maa peal
ja Tema kõnelemine minuga on tähsam,
kui ükski muu mu tegevus või plaan!"
Nii et mul tekkis ka nälg selle järele.
Nälg selle püha aja ja püha paiga järele.
Ja teate, mida ta veel ütles?
Ta ütles, et Jumal kõnetas teda iga kord,
kui ta seal pühas paigas oli.
"Iga asi, mida ma eales tegin, iga tegevusplaan, mis mul eales oli,
iga ülesanne, mille ma eales sain -
ma sain selle Jumalalt seal pühas paigas olles.
Kõik, mida ma tegin...
Iga raamat, mille ma kirjutasin, või mis iganes muu asi -
see kõik sai alguse Tema ligiolust!
Ma ei öelnud kordagi Jumalale "Ei!"
Kui Jumal andis mulle mõne nägemuse,
ütlesin alati "Jah!"
ja kui ma asusin seda ellu viima, oli Jumala arm alati selle üle.
Seetõttu oli ka kõigi nende asjade tegemine kerge.
Mida iganes ma ka ei teinud - see oli nii kerge,
sest see sai alguse Jumalaga koos oldud ajast.
See püha aeg seal pühas paigas."
Kogu see lugu liigutas mind väga.
Hiljem võttis ta meid uuesti kokku ja ütles,
et kui temas on midagigi, millest me tahaks osa saada,
siis ta paneb oma käed me peale ja palub Jumalalt selle asja ülekannet.
Sest ta teadis, et ta on peagi lahkumas siit ilmast,
nii et ta tahtis oma "mantlid" edasi anda.
Ta ütles, et tal on usu mantel, imede mantel,
evangelisatsiooni mantel, meedia mantel...
Mida iganes keegi vajas,
sai minna ja võtta selle vastu ta käest.
Nii ta küsis ka minu käest, kui mu kord kätte jõudis:
"Mida sa tahaks vastu võtta?"
Puhkesin nutma ja vastasin:
"Ma tahan seda püha aega oma isiklikus palvekambris!"
Ta küsis: "Mida veel?" ja ma vastasin: "Mitte midagi!"
Ja ma lihtsalt nutsin ning nutsin
ning kui ta pani oma käed mu peale, tabas mind kui välgusähvatus
ja ma kogesin Jumala heameelt!
Jumala heameelt selle üle, et minus oli üks igatsus
selle isikliku, püha aja järele Temaga ühes isiklikus, pühas paigas.
Jumala Vaim ütles mulle:
"Iga hetk, mida sa elad, tahan ma olla püha su jaoks,
sest see on minu aeg koos sinuga.
Iga minut sellest,
mistõttu hoia alal oma tähelepanu ja pühendumine."
Meil peab olema aeg,
mil' me tõmbume eemale ja sulgeme ukse enda järelt.
Jumal ise on Piiblis öelnud:
"Asjad, mida ma jagan sinuga salajas, toovad sulle avaliku õnnistuse."
See on see koht, kus Ta tahab, et me oleksime.
Ta näeb meid seal salajases paigas ja kuuleb me palveid.
Seetõttu, kui tahad kiiremini kasvada oma vaimulikus elus,
leia see aeg ja koht Jumala jaoks, mis on isiklik ja püha.
Kui ma peale kõike seda koju läksin,
kirjutasin ma ühe päevaraamatu dr.Oral Robertsi auks,
mille pealkiri on: "Püha aeg pühas paigas".
See on üks võrratu päevaraamat ja ma palusin selle üle, öeldes:
"Issand, ma lihtsalt kannan selle võidmise, mille ma ise sain,
üle sellesse päevaraamatusse.
Ma tahan, Issand,
et Sina ise immutaks iga koopia sellest raamatust läbi."
Te võite tellida selle mu kodulehelt, kui see teile huvi pakub.
Järgmine võti on keskendumine.
Jumala Vaim on mulle väga selgelt õpetanud,
et millele iganes ma keskendun, see asi saab ka elavaks.
Nii et kui sa tahad keskenduda vaimulikule kasvule ükskõik, kuidas...
Oletame näiteks, et tahad areneda tervendusteenistuses.
Tahad panna oma käed haigete peale ja näha neid tervenemas.
Oletame, et see on su igatsus.
Kui sa oled siis võtnud oma igatsuse ja keskendud sellele,
lugedes raamatuid tervenemise kohta, käies tervendusseminaridel,
lugedes tervenemisest rääkivaid piiblisalme ja paludes selle pärast;
leides ka haigeid ja paludes nende pärast,
arenedes seeläbi selles vallas,
siis taoline keskendumine teemale toob kaasa ka kiirema arengu.
Sa leiad üsna peagi, et arened kiiresti selles vallas.
Sama lugu on prohvetliku teenistusega.
Kui tahad areneda prohvetlikus sfääris...
Mäletan, kui ma ise alles kõige prohvetliku kohta õppisin,
siis mul oli tohutu igatsus prohveteerida.
Nii et ma keskendusin sellele.
Hankisin selle kohta nii palju õpetust, kui võimalik;
lugesin selle kohta erinevaid raamatuid,
praktiseerisin prohveteerimist, enne end keeltes "soojaks tehes".
Ma prohveteerisin kõigi üle, kes vähegi mu teele sattusid,
tehes seda hiljem ka juba tänavatel.
Nii et ma hakkasin arendama endas prohvetlikku võidmist.
Kuid seda läbi keskendumise.
saad sa ka kiirelt arenema selles, millele oled keskendunud.
Seetõttu tahan lihtsalt julgustada sind.
Sellest on mõnda aega möödas,
kui mul oli igatsus keskenduda tarkusele.
ja ilmutas mulle asju üleloomulikul moel.
Ta andis mulle ilmutuse ja tarkuse vaimu.
See oli lihtsalt fenomenaalne, mida tarkuse Vaim mulle ilmutas!
See kõik nõudis kuuajalist keskendumist,
kuid selle tulemusena kasvasin ma kiiresti
ka vaimse tarkuse vallas.
Nii et milles iganes sa areneda tahad - keskendu sellele!
Võtame näiteks hea käekäigu - sa vajad enam küllust ja varustatust.
Keskendu sellele
ja saa osa nende inimeste võidmisest, kellel see on olemas.
Sinu keskendumine toob kaasa kiirema arengu.
Kolmas võti on rõõm ja ootus,
sest ootuses peitub ju tegelikult ka rõõm.
Nii et kui tahad areneda milleski, oota, et see saab sündima!
Õhuta endas üles ootusärevust ja ole rõõmus selle üle!
Ütle: "Juhhuuuuuu,
ma ei jõua ära oodata, mida Jumal teeb,
et saaksin areneda prohvetlikus kõnes
või taevases ligiolus.
Ma lihtsalt tean, et nii läheb ja ma olen elevil sellest;
ma tean, et Jumal vastab mu palvele."
Rõõm ja ootusärevus sellest, et midagi head saab sündima,
kaasab sind ka sfääri, kus sa kasvad ja arened kiiremini.
Kui sa ootad midagi negatiivset, arenevad ka su negatiivsed mõtted
ja sa hakkad arenema negatiivses sfääris.
Nii et püsi eemal hirmust ja uskmatusest
ning säiligu sinus see positiivne ootusärevus
asjade suhtes, mille sündimist usud ja ootad.
Arene selles kõiges!
Neljas võti: tegutsemine.
Piibel ütleb, et usk ilma tegudeta on...mis?
See on surnud! Surnud, mis surnud!
Sa ütled: "Oi, ma tahaks ka prohveteerida, tervendada
ja tõusta taevasesse sfääri!
Tahan nii väga jõuda lähemale Jumalale!"
Aga kui sa ei tegutse selle põhjal, mida Piibel sulle õpetab
ja sa lihtsalt usud...
"Oo jaa, ma usun, et võin panna käed haigete peale!"
Kui sa aga kunagi ei tee seda, ei hakka sa ka arenema.
Sul on küll usk su peas, aga see ei väljendu su tegudes.
Bill Johnson ütles mulle kord:
"Patricia, sul võib olla ilmutus Jumalalt,
nii et sa isegi usud, et Jumal päästab ja tervendab inimesi;
et Ta isegi vabastab neid,
kuid kui sa ei lähe ega jaga seda päästet, tervenemist
ja vabanemist,
ei koge sa oma elus ka kõigi nende asjade reaalsust.
Sest sa pead võtma selle ilmutuse, mis sul on
ja laskma selle usu kaudu käiku."
Sa ei saa kunagi arenema, kui sa ei rakenda oma usku.
Kui sa ei usu, et see, mis Piiblis kirjas, on tõde
ega tegutse selle põhjal.
Nii et tegutsemine on väga, väga tähtis.
Ja veel üks võti - mentorid ja juhendajad.
Kui tahad oma vaimulikus elus areneda ja kasvada,
hangi omale üks hea juhendaja!
Keegi, kes on oluliselt vilunum selles vallas, mida igatsed.
Ammuta neist!
Hangi endale nende CD'd või raamatud
ja ammuta neist!
Ma nii väga tahan, et võiksid areneda.
Jumal tahab, et areneksid oma vaimulikus elus ja kasvus.
Ta tahab, et teaksid,
et kõik need igatsused, mille Ta on pannud su sisse,
Ta tahab näha neid ka täitumas.
Usud sa seda?
Kui nii, siis mine ja kasva ning arene!
Ma kuulutan sulle just praegu,
et kasv ja areng igas su vaimulikus igatsuses
saab sündima,
sest Ta armastab sind igavese armastusega.
Ta tõepoolest teeb seda!
Kas tahad areneda oma vaimulikus elus?
Patricia jagab oma aastatepikkust tarkust ja kogemust
raamatus "Teekond vaimuliku kasvuni".
Täpsem tellimisinfo Patricia King'i kodulehelt.
Tänu meie partneritele...
saadame me välja meeskondi
nende juurde, kes kaotsis ja haiget saanud
Kõigi rahvasteni üle maailma
kes toovad valgust pimedusse
See on see, mida sa teed, kui hakkad meie partneriks.
Saa meie partneriks juba täna! Täpsem info meie kodulehelt.
Kas tahad areneda oma vaimulikus elus?
Patricia jagab oma aastatepikkust tarkust ja kogemust
raamatus "Teekond vaimuliku kasvuni".
Täpsem tellimisinfo meie kodulehelt.
Vaata Patricia saateid ka internetist ülaltoodud kodulehe aadressilt.
Tõlge: Anne-Ly Raukas